Kære forældre til børn i 8. klasse

Jeres barn inviteres hermed til udskolingsundersøgelse.

Ved undersøgelsen gør vi status over jeres barns trivsel og sundhedstilstand. Jeres barn bliver målt, vejet, og får lavet syns- og høreprøve.

Samtalerne foregår d. 2. og 3. november i loftslokalet over børnehaven.

Samtalerne tager ca. ½ time og foregår enkeltvis og uden forældre.

Jeg kontakter jer efter samtalen, hvis der er behov for det, og I har selv mulighed for at læse jeres barns journal på [www.sundhedsvejen.dk](http://www.sundhedsvejen.dk) , hvis jeres barn er under 15 år.

**Vigtigt:** Det er også på sundhedsvejen.dk I skal afgive elektronisk samtykke forud for samtalen. Dette er en forudsætning for, at jeg må afvikle samtalen med dit barn.

Jeg udleverer pjecen *Din præventionsguide*. I her kan downloade den gratis til mobiltelefonen [her](https://kfsbutik.dk/da/e-boger/203-din-praeventionsguide-mobil-e-bog.html)

Som forældre til en teenager har I en meget vigtig rolle overfor jeres barn. I kan læse mere om, hvordan I bedst støtter jeres barn på [sexogsamfund.dk](https://sexogsamfund.dk/for%C3%A6ldre/)

Sundhedsstyrelsen anbefaler, at både piger og drenge bliver vaccineret mod HPV.

Hvis jeres barn endnu ikke er vaccineret, og I som forældre er i tvivl om, hvorvidt han / hun skal vaccineres, opfordrer jeg jer til at tage en snak med jeres praktiserende læge om det.

Hvis der er noget, I som forældre har brug for at tale med mig om forud for samtalerne, er I velkomne til at kontakte mig.

Venlig hilsen

Sundhedsplejerske Elsemarie Fløistrup Thorsen

etho@viborg.dk / 87877703